Na osnovu člana 5 Odluke o finansiranju sporta i sportskih priredbi ("Službeni list Crne Gore - opštinski propisi", broj 020/19 i 026/21), Komisija za raspodjelu sredstava za finansiranje sporta i sportskih priredbi, raspisuje -

**JAVNI KONKURS**

Predmet konkursa je raspodjela sredstava iz Budžeta Opštine u okviru Glavnog grada –Golubovci (u daljem tekstu: Opština), namijenjenih za sufinansiranje rada sportskih organizacija u 2022.godini.

Sredstva za sufinansiranje, sportske organizacije mogu ostvariti ukoliko ispunjavaju sljedeće uslove:

* Da su registrovani u skladu sa zakonom;
* Da imaju sjedište na teritoriji Opštine Golubovci;
* Da je od njihovog osnivanja do prijave na Konkurs protekla najmanje 1 godina;
* Da su dostavile finansijski izvještaj o utrošku odobrenih sredstava na Konkursu, u skladu sa ugovorom;
* Da učestvuju u redovnom sistemu takmičenja u okviru grane sporta, u skladu sa sportskim pravilima;
* Da poslovni žiro-račun nije u blokadi.

Prijava na konkurs se podnosi na prijavnom obrascu.

Uz prijavu sportske organizacije su dužne da dostave sledeću dokumentaciju:

* Rješenje o upisu u registar sportskih organizacija (po važećem Zakonu o sportu),
* Detaljan program i plan rada sportskog kluba za 2022 g. (sa troškovima realizacije),
* Dinamički plan trošenja sredstava za takmičarsku sezonu (po mjesecima),
* Potvrda matičnog saveza za broj liga (takmičenja) u kojima su učestvovale sve uzrasne kategorije u tak.sezoni 2021/2022),
* Dokaz o broju registrovanih takmičara za tekuću sezonu izdatu od strane matičnog Saveza,
* Izjava o ostvarenim rezultatima u prethodnoj sezoni, izdatu od strane matičnog Saveza,
* Izvještaj o utrošenim sredstvima dodijeljenih do raspisivanja Konkursa za 2021. godinu,
* Potvrda CB da račun nije u blokadi na dan izdavanja potvrde,
* Ovjerena izjava ovlašćenog lica da su dostavljeni podaci istiniti.

Konkurs se objavljuje na web sajtu Opštine u okviru Glavnog grada – Golubovci www.golubovci.me, na oglasnoj tabli, na lokalnom radio emiteru i u jednom dnevnom listu koji se distribuira na teritoriji Opštine.

Rok za podnošenje prijava na Konkurs je 15 dana od dana objavljivanja Konkursa.

Prijava na Konkurs sa dokumentacijom dostavlja se na Arhivu Opštine u okviru
Glavnog grada – Golubovci ili putem pošte na adresi Glavna gradska ulica br.89, Anovi, sa naznakom “Konkurs za sufinansiranje rada sportskih organizacija.”.

Komisija će po isteku roka za podnošenje prijava sačiniti listu blagovremenih i potpunih prijava.

Na osnovu liste blagovremenih i potpunih prijava Komisija sačinjava, Izvještaj sa prijedlogom programa sportskih organizacija, koji će se sufinansirati iz Budžeta, kao i iznos tih sredstava.

U postupku ocjene dokumentacije podnijete, u skladu sa Konkursom, Komisija će cijeniti kriterijume definisane Odlukom.

Komisija podnosi Izvještaj predsjedniku Opštine, u roku od 15 dana od dana završetka Konkursa.

Na osnovu Izvještaja Komisije, predsjednik Opštine u roku od 8 dana donosi odluku o dodjeli sredstava za sprovođenje programa sportskih organizacija.

Odluka o dodjeli sredstava za sufinansiranje programa sportskih organizacija objavljuje se na web sajtu Opštine u okviru Glavnog grada – Golubovci.

Sredstva dodijeljena sportskim klubovima, odnosno sportsko-rekreativnim društvima isplaćuju se kvartalno, srazmjerno ostvarenju tekućeg Budžeta Opštine.

Sve dodatne informacije u vezi sa Konkursom mogu se dobiti na telefon **067/362 - 630**, radnim danima od 08 do 16 časova.

Broj: D 22-614/22-175

Anovi : 04.03.2022.godine

 Dražen Bjelobrković

 PREDSJEDNIK KOMISIJE